WORK ร่วมทุน 2 บริษัท ลุยธุรกิจผลิตรายการโทรทัศน์-สวนสนุก
WORK ร่วมทุน 2 บริษัท “แฟล็กชิป เอ็นเตอร์เทนเมนท์”-“ เอฟดับเบิ้ลยูอาร์” ลุยธุรกิจผลิตรายการโทรทัศน์-สวนสนุก
28 ต.ค. 2559

บริษัท เวิร์คพอยท์ เอ็นเทอร์เทนเมนท์ จำกัด (มหาชน) หรือ WORK ระบุว่า บริษัทได้เข้าร่วมลงทุนในบริษัทจัดตั้งใหม่ ภายใต้ชื่อ บริษัท แฟล็กชิป เอ็นเตอร์เทนเมนท์ จดทะเบียนจัดตั้งวันที่ 18 ก.ย.55 เพื่อประกอบธุรกิจเกี่ยวกับการผลิตรายงานโทรทัศน์ ทุนจดทะเบียน 40,000 หุ้น มูลค่าที่ตราไว้หุ้นละ 100 บาท เป็นเงิน 4 ล้านบาทหรือเรียกชำระร้อยละ 100 ของทุนจดทะเบียน โดยบริษัทถือหุ้นในสัดส่วนร้อยละ 50, นายกฤษณ์ ศรีภูมิเศรษฐ์ ถือหุ้นในสัดส่วนร้อยละ 49.99% และนายกิตติศักดิ์ ศรีภูมิเศรษฐ์ ถือหุ้นในสัดส่วนร้อยละ 00.01
นอกจากนี้บริษัท กรุงเทพ เอ็กซิบิชั่น จำกัด ซึ่งเป็นบริษัทย่อยที่บริษัทถือหุ้นร้อยละ 100 ได้เข้าลงทุนจัดตั้งบริษัท เอฟดับเบิ้ลยูอาร์ จำกัด ซึ่งจดทะเบียนจัดตั้งในวันที่ 8 ธ.ค.58 ประกอบธุรกิจเกี่ยวกับสวนสนุก ทุนจดทะเบียน 900,000 หุ้น มูลค่าที่ตราไว้หุ้นละ 100 บาท เป็นเงิน 90 ล้านบาทหรือเรียกชำระร้อยละ 100 ของทุนจดทะเบียนโดยบริษัท กรุงเทพ เอ็กซิบิชั่น ถือหุ้นในสัดส่วนร้อยละ 30, นายวินิจ เลิศรัตนชัย ถือหุ้นในสัดส่วนร้อยละ 40 และนายอุปถัมป์ นิสิตสุขเจริญ ถือหุ้นในสัดส่วนร้อยละ 30